****

**PRO Otok: FOKUS na 13 obetavnih direktorjev fotografije in scenografov iz regije**

**KRATKA PREDSTAVITEV IZBRANIH UDELEŽENCEV FOKUSa**

**Alberto Fasulo** (1976)– avtor nagrajenega prvega celovečerca *Tir (2013)* je hkrati sam svoj direktor fotografije, ki na FOKUS v iskanju novih hrvaških in slovenskih članov ekipe prihaja s svojim novim projektom v razvoju.

**Claudio Cescutti** (1976) – direktor fotografije z izkušnjami pri manjših in srednje velikih dokumentarnih, video in drugih projektih, z željo po večjih projektih ter z vodilom, da mora fotografija služiti zgodbi.

**Debora Vrizzi (1975)** – direktorica fotografije, ki je v preteklosti že pilila znanje na delavnicah, kot je Berlinale Talents, najrajši raziskuje fikcijo, dokumentaristiko in art video.

**Paola Uxa (1985)** – diplomirana scenografka z izkušnjami na področju filma, gledališke in spletne serije film vidi kot realizacijo simbioze med vsemi vključenimi vrstami umetnosti.

Iz Hrvaške prihajata dva direktorja fotografije, scenografka in scenografski tandem:

**Mario Topić (1983)** – direktor fotografije s številnimi, med seboj zelo različnimi projekti, in obenem večkrat nagrajeni fotograf se s svojim delom umešča v mednarodni prostor.

**Tomislav Sutlar** **(1991)** – direktor fotografije z bogato filmografijo kratkih filmov, ki je v različnih vlogah že izkusil delo v filmskih ekipah regionalnih koprodukcij.

**Marijana Gradečak (1982)** – kot scenografka je po sodelovanju pri nagrajenem kratkem filmu pravkar zaključila svoj prvi celovečerec v Latviji.

**Hana Grebenar (1987) in Iva Maria Jurić** **(1986)** – scenografski tandem je skupaj sodeloval že pri štirih kratkih filmih, pri zadnjih dveh projektih sta bili odgovorni tudi za kostumografijo.

Iz Slovenije prihajata dva direktorja fotografije in dve scenografki:

**Boj Nuvak (1985)** – direktor fotografije več kot desetih kratkih filmov, med drugim tudi na 16 mm filmskem traku, z več diplomami na različnih področjih in z veliko motivacije za nadgrajevanje znanja.

**Fabris Šulin (1992)** – vsestranski filmski ustvarjalec, ki vsak projekt razume kot priložnost za drugačne in sveže kreativne tehnike ter pristope.

**Eva Ferlan (1985)** – scenografka na raznolikih kreativnih področjih, od celovečercev, gledaliških del do televizijskih serij, ki verjame, da scena podpira značaje likov, ki v njej živijo.

**Iris Čeh (1994)** – scenografka, ki se v filmskih projektih pogosto loteva tudi kostumografije in še marsikatere druge vloge, sodelovala pa je tudi že pri seriji in glasbenih videih.